МИНИСТЕРСТВО НА КУЛТУРАТА

На основание чл. 14, ал. 2, т. 1 от Закона за закрила и развитие на културата, чл. 2 Правилата за условията и реда за финансово подпомагане на творчески проекти по Програма „Помощ за книгата“ и заповед № РД09-391/01.07.2020 г.
обявява конкурсна сесия по програма
“Помощ за книгата” 2020 г. 
за финансиране на творчески проекти в областта на книгоиздаването в следните направления:
1. Българска и преводна художествена литература;

2. Българска и преводна хуманитаристика;

3. Литература за деца и юноши;

4. Културно наследство и съвременна култура.
В конкурса „Помощ за книгата” може да участва всеки професионален издател, регистриран като юридическо лице и получил международен стандартен книжен номер (ISBN).

Кандидатстващите проекти трябва да съдържат пълния и окончателен текст на ръкописа (за преводните заглавия – придружен с екземпляр на оригиналния език) и две външни рецензии. Илюстративният материал следва да бъде подготвен в достатъчна степен за оценяването на проекта. 
Финансовата помощ, за която се кандидатства, за един проект не може да надвишава 2 500 лева.

Нямат право да кандидатстват културни институти и организации, които не са изпълнили условията по други договори с Министерството на културата.

        

Необходимите документи за участие в конкурса са: 
Формуляри за кандидатстване по образец:
1. Заявление за участие (Приложение № 1), заедно с всички посочени приложения към него.

2. Апликационна форма (Приложение № 2)

3. Бюджет (Приложение № 3). Приложение № 3 в Excel формат се подава записан и на електронен носител (диск или флаш памет);
4. Окончателен текст на ръкописа на изданието с което се кандидатства, илюстративен материал и две външни рецензии – на електронен носител;

5. Документ от издателя, удостоверяващ предоставените му авторски права на съответното издание;
6. Декларация по образец – Приложение № 4.

Срокът за приемане на документите и ръкописите е 30 дни от датата на публикацията. 
С пълния текст на Правилата за условията и реда за финансово подпомагане на творчески проекти по програма „Помощ за книгата“ и формулярите за кандидатстване можете да се запознаете тук.

         За допълнителна информация: Отдел „Регионални дейности”, тел.: 02 9400 844.    
